cometadata/datacite-titles-descriptions-related-identifiers huggingface dataset:
DOI: 10.14457/cu.the.2001.388
title: การเปิดรับ และการแสวงหาข่าวสารการท่องเที่ยวในประเทศไทยบนสื่ออินเตอร์เน็ตของนิสิตนักศึกษา

description: การวิจัยเชิงสำรวจครั้งนี้ มีจุดมุ่งหมายเพื่อศึกษาความแตกต่างระหว่างลักษณะทางประชากรการเปิดรับ การแสวงหา ตลอดจนปัญหาในการแสวงหาข่าวสารการท่องเที่ยวในประเทศไทยบนสื่ออินเตอร์เน็ตของนิสิตนักศึกษา โดยใช้แบบสอบถามเป็นเครื่องมือในการเก็บข้อมูล มีกลุ่มตัวอย่างทั้งสิ้น 440 คน ใช้การวิเคราะห์ข้อมูลด้วยการแจกแจงความถี่ ร้อยละ ค่าเฉลี่ย T-test One-way ANOVA และการวิเคราะห์ถดถอยพหูคูณ ประมวลผลโดยใช้โปรแกรมสำเร็จรูป SPSS ผลการวิจัยครั้งนี้ พบว่า 1. นิสิตนักศึกษาที่กำลังศึกษาในสาขาวิชาวิทยาศาสตร์ มีการเปิดรับข่าวสารการท่องเที่ยวในประเทศไทยบนสื่ออินเตอร์เน็ตมากกว่านิสิตนักศึกษาที่กำลังศึกษาในสาขาสังคมศาสตร์-มนุษยศาสตร์ 2. การเปิดรับข่าวสารการท่องเที่ยวในประเทศไทยบนสื่ออินเตอร์เน็ต มีอิทธิพลต่อการแสวงหาข่าวสารการท่องเที่ยวในประเทศไทยบนสื่ออินเตอร์เน็ตมากกว่าการเปิดรับข่าวสารการท่องเที่ยวจากสื่ออื่นๆ 3. นิสิตนักศึกษาในมหาวิทยาลัยของรัฐ มีปัญหาในการแสวงหาข่าวสารการท่องเที่ยวในประเทศไทยบนสื่ออินเตอร์เน็ตมากกว่านิสิตนักศึกษาในมหาวิทยาลัยเอกชน โดยเฉพาะด้านอุปกรณ์และสถานที่ใช้ นอกจากนี้ พบว่านิสิตนักศึกษาค้นหาข่าวสารการท่องเที่ยวในประเทศไทยบนสื่ออินเตอร์เน็ตโดยการ Search Engine มากกว่าการค้นหาจากแหล่งข้อมูล (WWW) ซึ่งรูปแบบในการนำเสนอที่น่าสนใจเป็นเหตุผลสำคัญในการแสวงหาข่าวสาร และต้องการข้อมูลที่มีรายละเอียด มีภาพเหมือนจริงประกอบ และสามารถ Link กับเว็บไซต์อื่นที่เกี่ยวข้องได้ ปัญหาที่พบในการแสวงหาข่าวสารบนสื่ออินเตอร์เน็ตมากที่สุดเกี่ยวกับข้อมูล คือ ไม่มีการประชาสัมพันธ์แหล่งข้อมูลให้เป็นที่รู้จัก
DOI: 10.14457/cu.the.2001.389
title: การให้บริการสาธารณะเพื่อกิจกรรมทางศาสนาของสถานีวิทยุเอเอ็ม 999 กิโลเฮิรตซ์และเอเอ็ม 1422 กิโลเฮิรตซ์

description: การวิจัยเชิงคุณภาพครั้งนี้มีวัตถุประสงค์เพื่อเข้าใจถึงการให้บริการสาธารณะของสถานีวิทยุเอเอ็ม 999 กิโลเฮิรตซ์และเอเอ็ม 1422 กิโลเฮิรตซ์ว่ามีการให้บริการอะไรและอย่างไร การเข้าใจลักษณะการบริหารงาน รวมทั้งจุดเด่นและจุดด้อยจากการให้บริการสาธารณะ โดยใช้แนวคิดการกระจายเสียงที่ให้บริการแก่สาธารณะ แนวคิดสัญญา และสิ่งที่ต้องปฏิบัติและแนวคิดหน้าที่การบริหารและหลักบริหาร ผู้วิจัยใช้การรวบรวมข้อมูลจากการสัมภาษณ์แบบเจาะลึกเป็นหลักกับกลุ่มข้าราชการทหารในสถานีวิทยุกองพลที่ 1 รักษาพระองค์ ผู้บริหารสถานีวิทยุและกลุ่มผู้ผลิตรายการหรือวิทยากรของสถานีวิทยุเอเอ็ม 999 กิโลเฮิรตซ์และเอเอ็ม 1422 กิโลเฮิรตซ์ ผลการวิจัยพบว่าสถานีวิทยุเอเอ็ม 999 กิโลเฮิรตซ์และเอเอ็ม 1422 กิโลเฮิรตซ์ให้บริการแก่สาธารณะด้วยการให้ความรู้ความเข้าใจเกี่ยวกับศาสนาอิสลามและศาสนาพุทธ ด้วยการถ่ายทอดการบรรยายธรรมะด้วยรูปแบบของรายการที่มีความน่าสนใจเป็นประจำทุกวันตลอด 24 ชั่วโมง (รวมเวลารายการของกองทัพบก) สถานีวิทยุเอเอ็ม 999 กิโลเฮิรตซ์มีการบริหารงานรูปแบบของมูลนิธิภายใต้ชื่อว่า "มูลนิธิเพื่อคุณธรรม" แต่มีการดำเนินการในเชิงธุรกิจ สถานีวิทยุเอเอ็ม 1422 กิโลเฮิรตซ์บริหารรายการภายใต้ "บริษัท สหมิค มีเดีย จำกัด" ทั้งนี้ สถานีวิทยุเอเอ็ม 999 กิโลเฮิรตซ์และเอเอ็ม 1422 กิโลเฮิรตซ์อยู่ในความดูแลของสถานีวิทยุกองพลที่ 1 รักษาพระองค์ จุดเด่นของสถานีวิทยุเอเอ็ม 999 กิโลเฮิรตซ์คือการแจ้งข่าวประชาสัมพันธ์ผู้เสียชีวิต แจ้งเวลาทำละหมาด 5 เวลา และนำเสนอเรื่องราวทางศาสนาอิสลาม จุดด้อยคือการใช้เวลาไปเพื่อประชาสัมพันธ์งานภายในมูลนิธิ จุดเด่นของสถานีวิทยุเอเอ็ม 1422 กิโลเฮิรตซ์คือผู้ผลิตรายการที่มีความหลากหลาย จุดด้อยเกิดจากปัญหาทางเทคนิคที่ทำให้การบริการแก่สาธารณะด้อยประสิทธิภาพ
DOI: 10.14457/cu.the.2001.390
title: การนำเสนอเนื้อหาการทำประชาพิจารณ์ของหนังสือพิมพ์รายวัน

description: การวิจัยครั้งนี้มีวัตถุประสงค์ 4 ประการคือ 1) เพื่อศึกษาการนำเสนอเรื่อง ปริมาณความถี่ และรูปแบบการนำเสนอเนื้อหาการทำประชาพิจารณ์ของหนังสือพิมพ์รายวัน 2) เพื่อศึกษาแนวทางการนำเสนอเนื้อหาการทำประชาพิจารณ์ของหนังสือพิมพ์รายวัน 3) เพื่อทราบถึงวัตถุประสงค์และมุมมองในการนำเสนอเนื้อหาการทำประชาพิจารณ์ของหนังสือพิมพ์รายวัน 4) เพื่อศึกษาเปรียบเทียบการนำเสนอเรื่อง ปริมาณ ความถี่และรูปแบบ แนวทางการนำเสนอ เนื้อหาการทำประชาพิจารณ์ของหนังสือพิมพ์รายวัน ทั้ง 6 ฉบับ คือ หนังสือพิมพ์ไทยรัฐ หนังสือพิมพ์เดลินิวส์ หนังสือพิมพ์ข่าวสด หนังสือพิมพ์มติชน หนังสือพิมพ์กรุงเทพธุรกิจ และหนังสือพิมพ์ไทยโพสต์ ที่ตีพิมพ์ระหว่างวันที่ 1 มกราคม 2543 ถึงวันที่ 31 ธันวาคม 2543 จำนวน 426 ฉบับ และสัมภาษณ์เชิงลึกบรรณาธิการ หัวหน้าข่าว ผู้สื่อข่าว โดยการวิเคราะห์ใช้การระบุความถี่ร้อยละ ผลการวิจัยได้ข้อสรุปดังนี้ หนังสือพิมพ์ที่นำเสนอเรื่องการทำประชาพิจารณ์โครงการต่างๆ มากที่สุดคือ หนังสือพิมพ์กรุงเทพธุรกิจ หนังสือพิมพ์ที่นำเสนอเนื้อหาการทำประชาพิจารณ์มากที่สุดคือ หนังสือพิมพ์มติชน รูปแบบการนำเสนอเนื้อหาของหนังสือพิมพ์รายวันทั้ง 6 ฉบับ ที่นำเสนอมากที่สุดคือ รูปแบบข่าว แนวทางการนำเสนอเนื้อหาการทำประชาพิจารณ์ของหนังสือพิมพ์ รายวันที่นำเสนอมากที่สุดคือ ให้ข่าวสารทั่วไป รองลงมาคือ ให้ข้อคิดบางประการ นำเสนอข้อ โต้เถียงของทุกฝ่าย แจ้งให้ทราบผลของการทำประชาพิจารณ์ ตามลำดับ จากข้อสันนิษฐานพบว่า 1. หนังสือพิมพ์รายวันมีการนำเสนอเรื่อง ปริมาณความถี่และ รูปแบบการนำเสนอเนื้อหาการทำประชาพิจารณ์แตกต่างกัน 2. หนังสือพิมพ์รายวันแต่ละฉบับมีแนวทางในการนำเสนอเนื้อหาการทำประชาพิจารณ์แตกต่างกัน 3. หนังสือพิมพ์รายวันแต่ละฉบับมีวัตถุประสงค์และมุมมองในการนำเสนอเนื้อหาการทำประชาพิจารณ์แตกต่างกัน
DOI: 10.14457/cu.the.2001.391
title: การสื่อสารประเด็นยาเสพติด ผ่านสื่อวิทยุกระจายเสียงโดยผู้สื่อสาร ที่เป็นเยาวชนผู้เคยติดยาเสพติด

description: การวิจัยชิ้นนี้เป็นการนำกระบวนการวิจัยเชิงปฏิบัติการแบบมีส่วนร่วม (Participatory Action Researchหรือ PAR) มาใช้ในประเด็นยาเสพติดกับเยาวชนและสื่อมวลชน โดยมีเยาวชนผู้เคยติดยาเสพติด และกำลังบำบัดที่โรงพยาบาลธัญญารักษ์ จังหวัดปทุมธานี จำนวน 16 คน เป็นผู้ร่วมปฏิบัติการ และมีวัตถุประสงค์ดังนี้ 1.ศึกษากระบวนการวิจัยเชิงปฏิบัติการแบบมีส่วนร่วม โดยการให้เยาวชนผู้เคยติดยาเสพติดเป็นผู้สื่อสารผ่านสื่อวิทยุ 2. ศึกษาประเด็นยาเสพติดในมุมมองของเยาวชนผู้เคยติดยาเสพติด และ 3.ศึกษารูปแบบการสื่อสารในรายการวิทยุที่เยาวชนผู้เคยติดยาเสพติดเป็นผู้สื่อสาร ผลการวิจัยพบว่า การใช้กระบวนการวิจัยเชิงปฏิบัติการแบบมีส่วนร่วมมีผลให้ 1. บุคลิกของผู้ร่วมปฏิบัติการ ไม่ว่าจะเป็นลักษณะผู้นำหรือผู้ตามถูกปรับให้เกิดการมีส่วนร่วมอย่างเท่าเทียมกัน 2. ภาพในใจเกี่ยวกับรูปแบบและเนื้อหาของรายการวิทยุที่เคยฟังและชื่นชอบมาก่อนถูกลบให้หมดไป หรือเหลือน้อยที่สุด 3. ผู้ร่วมวิจัยได้พัฒนาความคิดเชิงวิเคราะห์ และเกิดความมั่นใจในการแสดงออก 4. เมื่อเกิดความคุ้นเคยกันมากขึ้น ได้เปิดเผยความในใจมากขึ้น จึงเกิดข้อค้นพบใหม่ ๆ เพิ่มขึ้น 5. ผู้ร่วมวิจัยเกิดความศรัทธาในความสามารถของตนเองมากขึ้น และ 6. ผู้วิจัยมีความเข้าใจผู้เคยติดยาเสพติดมากขึ้น ทำให้เกิดการปรับทัศนคติที่มีต่อผู้เคยติดยาเสพติดในแง่ดีขึ้น นอกจากนี้ เยาวชนผู้เคยติดยาเสพติดที่ร่วมปฏิบัติการสะท้อนมุมมองต่อประเด็นยาเสพติด ดังนี้ 1. ชีวิตที่ติดยาเสพติด ทำให้ผู้เสพเกิดความสูญเสีย 2. ครอบครัวคือพลังสำคัญในการหลีกห่างจากยาเสพติด 3. การเลิกเสพยาเสพติดต้องใช้ความพยายาม และต้องการกำลังใจอย่างมาก 4. การเสนอข่าวเกี่ยวกับยาเสพติดที่ผ่านมา ทำให้ผู้เคยติดยาเสพติดรู้สึกขมขื่น สิ้นหวัง 5. การติดยาเสพติดในบางราย อาจมีสาเหตุมาจากเยาวชนมีความมุ่งมั่นในความสำเร็จทางการกีฬา หรือการศึกษามากเกินไป 6. ยาบ้าออกฤทธิ์ดีด ไม่ใช่คลั่ง และ 7. กำลังใจและโอกาส คือสิ่งที่ช่วยบรรเทาปัญหายาเสพติดได้สำหรับรายการวิทยุที่ร่วมกันผลิตขึ้น คือ "รายการรู้เท่าทันยาเสพติด" เยาวชนผู้เคยติดยาเสพติดได้ร่วมกันวางแผนและผลิตรายการขึ้น โดยมีจุดมุ่งหมายทางการสื่อสาร เพื่อเป็นประโยชน์ทั้งต่อสาธารณชนทั่วไป และกลุ่มเยาวชนผู้ติดยาเสพติด ทั้งนี้ รายการสะท้อนให้เห็นว่า 1. ผู้สื่อสารปรารถนาจะสื่อสารกับกลุ่มคนที่หลากหลาย 2. ประเด็นเนื้อหาที่สื่อสารไปในรายการวิทยุคือ ชีวิตผู้ติดยาเสพติดเป็นชีวิตที่ขาดความไว้วางใจ ชีวิตที่ติดยาเสพติด เป็นชีวิตที่ย่ำแย่ และกำลังใจกับโอกาสเป็นสิ่งที่ขาดหายและปราถนา และ 3. วิธีการนำเสนอที่ผู้สื่อสารเลือกใช้คือนานาทัศนะ และสัมภาษณ์ทั้งประชาชนทั่วไป และผู้เคยติดยาเสพติด
DOI: 10.14457/cu.the.2015.1471
title: Competitive removal of mixed haevy metals from water by multistage foam fractionation
DOI: 10.14457/cu.the.2001.392
title: ปัจจัยที่มีอิทธิพลต่อการกำหนดสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี

description: การวิจัยครั้งนี้มีวัตถุประสงค์เพื่อศึกษาสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี ตลอดจนศึกษาปัจจัยที่มีอิทธิพลต่อการกำหนดสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี รวมทั้งแนวโน้มของสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี ผลการวิจัยพบว่า สถานีโทรทัศน์ยูบีซีมีสัดส่วนรายการที่ผลิตจากต่างประเทศ คิดเป็นร้อยละ 91.1 และรายการที่ผลิตภายในประเทศ คิดเป็นร้อยละ 8.9 ในส่วนของปัจจัยที่มีอิทธิพลต่อการกำหนดสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี ได้แก่ 1. ปัจจัยภายใต้แรงผลักดันทางการเมือง เศรษฐกิจ และสังคม 2. ปัจจัยเกี่ยวกับการวางกลยุทธ์ด้านการตลาดของยูบีซี ที่เน้นรายการแตกต่างจากฟรีทีวี 3. ปัจจัยจากความต้องการของลูกค้า 4. ปัจจัยเกี่ยวกับแหล่งที่มาของรายการ ส่วนแนวโน้มของสัดส่วนรายการที่ผลิตจากต่างประเทศและภายในประเทศของสถานีโทรทัศน์ยูบีซี อาจมีการเปลี่ยนแปลงในทิศทางที่เพิ่มขึ้นเล็กน้อยในส่วนของรายการที่ผลิตภายในประเทศ
DOI: 10.14457/cu.the.2001.393
title: ประเมินภารกิจการส่งเสริมการเกษตรของสถานีวิทยุกระจายเสียงในสังกัดกระทรวงเกษตรและสหกรณ์

description: การวิจัยครั้งนี้มีวัตถุประสงค์เพื่อศึกษาเป้าหมาย นโยบาย การบริหารจัดการและการปฏิบัติภารกิจการส่งเสริมการเกษตรของสถานีวิทยุกระจายเสียงในสังกัดกระทรวงเกษตรและสหกรณ์ ระเบียบวิธีวิจัยที่ใช้คือ การสัมภาษณ์แบบเจาะลึกผู้บริหารและผู้ผลิตรายการของทั้ง 4 สถานี คือสถานีวิทยุกระจายเสียงเพื่อการเกษตร และสถานีวิทยุกระจายเสียงกรมประมงในจังหวัดระยอง จังหวัดร้อยเอ็ด และจังหวัดเชียงราย รวมทั้งวิเคราะห์เนื้อหาจากเทปบันทึกรายการที่ออกอากาศ ในช่วงเดือนพฤศจิกายน ธันวาคม 2544 และเดือนมกราคม 2545 ผลการวิจัยพบว่า รายการที่ออกอากาศทางสถานีวิทยุกระจายเสียงเพื่อการเกษตร ดำเนินงานโดยกลุ่มผู้ผลิต 2 กลุ่ม ซึ่งรายการส่วนใหญ่ผลิตโดยกรม กองต่างๆ ในกระทรวงเกษตรและสหกรณ์ ประเด็นเนื้อหาจึงมุ่งเน้นการเผยแพร่นโยบาย ผลงานของหน่วยงานเหล่านั้น ส่วนการถ่ายทอดความรู้ด้านการเกษตรพบว่าเป็นสาระความรู้ขั้นพื้นฐานที่เกี่ยวกับการเพาะปลูกดูแลพืช และการเลี้ยงสัตว์ นอกจากนี้ยังมีการรายงานข่าวสารสถานการณ์ด้านการเกษตร ผู้ผลิตอีกกลุ่มหนึ่งคือ เอกชนผู้เช่าเวลา ซึ่งเข้ามาผลิตรายการภายใต้กรอบเงื่อนไขของสถานี คือ ผู้เช่าเวลาต้องผลิตรายการเอง เนื้อหารายการเป็นความรู้ด้านการเกษตร ความรู้ทั่วไป สาระบันเทิง และการโฆษณาที่เป็นไปตามหลักเกณฑ์ที่กำหนด นอกจากนี้ผลการวิจัยยังพบว่าสถานีวิทยุกระจายเสียงกรมประมงทั้ง 3 สถานี ดำเนินงานในรูปแบบการให้สัมปทานกับบริษัทเอกชนเข้ามาดำเนินการผลิตรายการ โดยมีเงื่อนไขว่าจะต้องให้เวลาในการเผยแพร่และถ่ายทอดข่าวสารความรู้ของกรมประมงในแต่ละสถานีวันละ 2 ชั่วโมง ซึ่งบริษัท เอส.บี. บรอดคาสติ้งมีเดีย จำกัด เป็นผู้ได้รับสัมปทาน ดำเนินการผลิตรายการของสถานีวิทยุกระจายเสียงกรมประมงจังหวัดระยองในลักษณะรายการเพลงและสาระความรู้ทั่วไป บริษัท ไอเอ็นเอ็น จำกัด เป็นผู้ได้รับสัมปทานดำเนินการผลิตรายการของสถานีวิทยุกระจายเสียงกรมประมง 2 สถานีคือที่จังหวัดร้อยเอ็ดและจังหวัดเชียงราย โดยสถานีวิทยุกระจายเสียงกรมประมงจังหวัดร้อยเอ็ดดำเนินงานในรูปแบบของสถานีที่ให้บริการข่าวและสาระบันเทิงในระดับท้องถิ่น โดยได้มีการให้เวลากับหน่วยงานราชการและองค์กรสาธารณประโยชน์ระดับท้องถิ่นเข้ามาผลิตรายการ ในขณะที่สถานีวิทยุกระจายเสียงกรมประมงจังหวัดเชียงรายมีความแตกต่างตรงที่บริษัท ไอเอ็นเอ็น จำกัด ได้เปิดเช่าช่วงเวลาในการออกอากาศให้ผู้ผลิตเอกชนรายย่อยเข้ามาดำเนินการผลิตรายการ
DOI: 10.14457/cu.the.2001.394
title: ปัจจัยสื่อสารการตลาดที่มีผลต่อการเลือกใช้สินเชื่อบุคคลของธนาคารไทยที่ร่วมทุนกับต่างชาติ

description: การวิจัยครั้งนี้ มีวัตถุประสงค์เพื่อศึกษา ปัจจัยสื่อสารการตลาดที่มีผลต่อการใช้บริการสินเชื่อบุคคลของธนาคารไทยที่ ร่วมทุนกับต่างชาติ กลุ่มตัวอย่างมีจำนวน 400 คน เครื่องมือที่ใช้รวบรวมข้อมูล คือ แบบสอบถามนำเสนอการวิเคราะห์ข้อมูลโดยการแจกแจงความถี่ ค่าร้อยละ ค่าเฉลี่ย ค่าไคสแควร์ ค่าเบี่ยงเบนมาตรฐาน ค่าสหสัมพันธ์แบบเพียร์สัน ซึ่งประมวลผลโดยใช้คอมพิวเตอร์สำเร็จรูป SPSS* ผลการวิจัยสรุปได้ดังนี้ 1. ลักษณะทางประชากร ได้แก่ เพศ อายุ รายได้ ระดับการศึกษา สถานภาพสมรส จำนวนสมาชิกในครอบครัวมีความสัมพันธ์กับการใช้บริการสินเชื่อบุคคลอย่างมี นัยสำคัญทางสถิติ 2. การเปิดรับข่าวสารการตลาดเกี่ยวกับสินเชื่อบุคคลจากสื่อมวลชน สื่อเฉพาะกิจและสื่อบุคคลโดยส่วนใหญ่ไม่มีความสัมพันธ์กับการใช้บริการสิน เชื่อบุคคลของธนาคารไทยที่ร่วมทุนกับต่างชาติ มีเพียงตัวย่อยบางตัวเท่านั้นที่มีความสัมพันธ์กับการใช้บริการสินเชื่อ บุคคลของธนาคารไทยที่ร่วมทุนกับต่างชาติอย่างมีนัยสำคัญทางสถิติ 3. ปัจจัยสื่อสารการตลาด ได้แก่ ปัจจัยสื่อสารการตลาดด้านสินค้า ปัจจัยสื่อสารการตลาดด้านราคา ปัจจัยสื่อสารการตลาดด้านการจัดจำหน่าย ปัจจัยสื่อสารการตลาดด้านการส่งเสริมการขาย มีความสัมพันธ์กับการใช้สินเชื่อบุคคลของธนาคารไทยที่ร่วมทุนกับต่างชาติ อย่างมีนัยสำคัญทางสถิติ ยกเว้น รูปลักษณ์ใบสมัคร เงื่อนไขการสมัคร ระยะเวลาในการอนุมัติสินเชื่อ การบริการของพนักงาน การโฆษณา และการประชาสัมพันธ์ ที่ไม่มีความสัมพันธ์กับการใช้สินเชื่อบุคคลของธนาคารไทยที่ร่วมทุนกับต่าง ชาติ
DOI: 10.14457/cu.the.2001.395
title: การเปรียบเทียบการเปิดรับข่าวสาร ความรู้ ทัศนคติ และการมีส่วนร่วมในการฟื้นฟูสภาพป่าไม้ และแหล่งต้นน้ำ ระหว่างชาวเขาเผ่าลีซอบ้านห้วยน้ำดัง ชาวเขาเผ่าลีซอบ้านห้วยน้ำรูดอยสามหมื่น กับชาวไทยฟื้นราบบ้านแม่เลา อ.แม่แตง จ.เชียงใหม่

description: การวิจัยครั้งนี้มีจุดมุ่งหมาย เพื่อศึกษาความสัมพันธ์ระหว่างการเปิดรับข่าวสาร ความรู้ ทัศนคติ และการมีส่วนร่วม ในการฟื้นฟูสภาพป่าไม้ และแหล่งต้นน้ำ และเปรียบเทียบการเปิดรับข่าวสาร ความรู้ ทัศนคติ และการมีส่วนร่วม ในการฟื้นฟูสภาพป่าไม้ และแหล่งต้นน้ำ ระหว่างชาวเขาเผ่าลีซอบ้านห้วยน้ำดัง ชาวเขาเผ่าลีซอบ้านห้วยน้ำรูดอยสามหมื่น กับชาวไทยพื้นราบบ้านแม่เลา อ.แม่แตง จ.เชียงใหม่ กลุ่มตัวอย่างที่ใช้ในการศึกษามีทั้งสิ้น 353 คน เครื่องมือที่ใช้ในการเก็บข้อมูลได้แก่ แบบสอบถาม ประกอบการสัมภาษณ์ การวิเคราะห์ข้อมูลใช้ การแจกแจงความถี่ ค่าร้อยละ ค่าเฉลี่ย การวิเคราะห์หาค่าสัมประสิทธิ์สหสัมพันธ์แบบเพียร์สัน และการทดสอบความแตกต่างระหว่างค่าเฉลี่ย ซึ่งประมวลผล โดยคอมพิวเตอร์โปรแกรมสำเร็จรูป SPSS ผลการวิจัยพบว่า1. การเปิดรับข่าวสาร มีความสัมพันธ์กับความรู้ในการฟื้นฟูสภาพป่าไม้ และแหล่งต้นน้ำ 2. การเปิดรับข่าวสาร มีความสัมพันธ์กับทัศนคติในการฟื้นฟูสภาพป่าไม้ และแหล่งต้นน้ำ 3. การเปิดรับข่าวสาร มีความสัมพันธ์กับการมีส่วนร่วมในการฟื้นฟูสภาพป่าไม้ และแหล่งต้นน้ำ 4. ความรู้ มีความสัมพันธ์กับทัศนคติในการฟื้นฟูสภาพป่าไม้ และแหล่งต้นน้ำ 5. ความรู้ มีความสัมพันธ์กับการมีส่วนร่วมในการฟื้นฟูสภาพป่าไม้ และแหล่งต้นน้ำ 6. ทัศนคติ ไม่มีความสัมพันธ์กับการมีส่วนร่วมในการฟื้นฟูสภาพป่าไม้ และแหล่งต้นน้ำ 7. การเปิดรับข่าวสาร ความรู้ ทัศนคติ และการมีส่วนร่วม มีความสัมพันธ์กับลักษณะประชากร 8. การเปิดรับข่าวสาร ความรู้ ทัศนคติ และการมีส่วนร่วมในการฟื้นฟูสภาพป่าไม้ และแหล่งต้นน้ำ ระหว่างชาว เขาเผ่าลีซอบ้านห้วยน้ำดัง ชาวเขาเผ่าลีซอบ้านห้วยน้ำรูดอยสามหมื่น กับชาวไทยพื้นราบบ้านแม่เลา อ.แม่แตง จ.เชียงใหม่ มีความแตกต่างกัน
DOI: 10.14457/cu.the.2001.396
title: การศึกษาเปรียบเทียบศักยภาพของสื่ออินเทอร์เน็ตและสื่อมวลชนในกระบวนการสื่อสารเพื่อสร้างความสัมพันธ์กับลูกค้าของธนาคารกรุงไทย จำกัด (มหาชน)

description: การวิจัยครั้งนี้มีวัตถุประสงค์เพื่อค้นหาและเปรียบเทียบศักยภาพของสื่ออินเทอร์เน็ตและสื่อมวลชน (สื่อหนังสือพิมพ์ สื่อวิทยุ สื่อโทรทัศน์) เพื่อวิเคราะห์แนวโน้มการใช้สื่อทั้ง 2 ประเภทในกระบวนการสื่อสารเพื่อสร้างความสัมพันธ์กับลูกค้า (Customer Relationship) ของธนาคารกรุงไทย จำกัด (มหาชน) โดยใช้เครื่องมือในการเก็บข้อมูล 4 ประเภท คือ การสังเกตการณ์ภาคสนาม (Field Research) คือการสังเกตปฏิสัมพันธ์ที่เกิดขึ้นระหว่างลูกค้ากับธนาคารผ่านสื่ออินเทอร์เน็ตและสื่อมวลชน ใช้การวิเคราะห์ตัวบท (Textual Analysis) โดยจัดทำตารางลงรหัส (Coding Sheet) เพื่อตีความจากความหมายที่แสดงออกจากตัวสื่อ การสัมภาษณ์แบบเจาะลึก (In-depth Interview) ผู้บริหารระดับสูงและเจ้าหน้าที่ธนาคารที่มีหน้าที่เกี่ยวข้องในกระบวนการสื่อสารระหว่างธนาคารกับลูกค้า ใช้วิธีการสัมภาษณ์กลุ่มย่อย (Focus Group) ลูกค้ากลุ่มเป้าหมายที่มีการติดต่อสื่อสารกับธนาคารผ่านสื่อมวลชนและสื่ออินเทอร์เน็ตจำนวน 20 คน ผลการศึกษาเปรียบเทียบศักยภาพสื่ออินเทอร์เน็ตและสื่อมวลชนในกระบวนการสื่อสารเพื่อสร้างความสัมพันธ์กับลูกค้าของธนาคารกรุงไทย จำกัด (มหาชน) ผู้วิจัยพบว่าสื่อทั้ง 2 ประเภทมีศักยภาพที่โดดเด่นในการสร้างความสัมพันธ์อันดีต่อลูกค้าที่แตกต่างกันตามคุณลักษณะของสื่อแต่ละประเภท แต่อย่างไรก็ตาม ธนาคารกรุงไทยมีวิธีการใช้สื่อทั้ง 2 ประเภทร่วมกันโดยเลือกใช้ตามศักยภาพที่โดดเด่นของสื่อแต่ละชนิดในลักษณะการทำงานของสื่อแบบผสานรวมกัน เพื่อก่อให้เกิดการสร้างความรู้สึกและทัศนคติต่าง ๆ ในทางที่ดีของลูกค้าต่อธนาคาร ผลวิจัยเรื่องแนวโน้มการสื่อสารของสื่ออินเทอร์เน็ตและสื่อมวลชนเพื่อสร้างความสัมพันธ์กับลูกค้าของธนาคารกรุงไทย จำกัด (มหาชน) ผู้วิจัยได้ผลสรุปว่าธนาคารกรุงไทยอาศัยความก้าวหน้าของสื่อคอมพิวเตอร์ผนวกกับการพัฒนาศักยภาพการสื่อสารของสื่อมวลชนดั้งเดิมในลักษณะการใช้สื่อตามศักยภาพที่โดดเด่นของสื่อแต่ละประเภท กล่าวคือธนาคารจะใช้ศักยภาพที่มีอย่างโดดเด่นในสื่อหนึ่งเพื่อทดแทนสื่ออื่นที่ไม่มีความโดดเด่นในศักยภาพนั้น หากสื่อทุกประเภทต่างก็มีความโดดเด่นในศักยภาพเหมือนกันธนาคารจะเลือกใช้สื่อเพียงชนิดเดียวในการสร้างความสัมพันธ์กับลูกค้า
DOI: 10.14457/cu.the.2001.397
title: การวิเคราะห์การใช้สื่อโทรทัศน์ของนักเรียนชั้นมัธยมศึกษาปีที่ 2 โครงเรียนนนทรีวิทยา ตามระดับความฉลาดทางอารมณ์ด้านดี

description: วัตถุประสงค์ของการวิจัยครั้งนี้ เพื่อให้เข้าใจถึงพฤติกรรมการดูโทรทัศน์ของนักเรียนชั้นมัธยมศึกษาปีที่ 2 โรงเรียนนนทรีวิทยา ตามระดับความฉลาดทางอารมณ์ด้านดี โดยใช้วิธีการสังเกตแบบมีส่วนร่วม และทฤษฎีการใช้โทรทัศน์เพื่อเข้าร่วมสังคมเป็นแนวทางในการวิจัย ผลการวิจัยพบว่า เด็กส่วนใหญ่ใช้เวลาในการดูโทรทัศน์เกือบทั้งวัน โดยมีการทำกิจกรรมอื่นๆ ควบคู่ไปด้วย กิจกรรมที่พบมากที่สุดคือการรับประทานอาหาร นอกจากนี้ยังพบว่า เด็กที่อยู่บ้านเพียงลำพังจะใช้เวลาในการดูโทรทัศน์มากกว่าเด็กที่อยู่ร่วมกับบุคคลอื่น ในด้านการใช้โทรทัศน์พบว่า เด็กทุกคนมีการใช้โทรทัศน์ในด้านโครงสร้าง ทั้งใช้เป็นสิ่งแวดล้อมในบ้าน เป็นเพื่อนเวลาทำกิจกรรมอื่นๆ และเป็นตัวแบ่งเวลาในการทำกิจวัตรประจำวัน ซึ่งแสดงให้เห็นว่าโทรทัศน์เปรียบเหมือนส่วนหนึ่งในชีวิตของเด็กๆ สำหรับการใช้โทรทัศน์ด้านความสัมพันธ์พบว่า เด็กที่มีความฉลาดทางอารมณ์ด้านดีอยู่ในเกณฑ์ปกติ จะใช้โทรทัศน์เพื่อเสริมสร้างการติดต่อสื่อสาร เพื่อเข้าร่วมปฏิสัมพันธ์และการเรียนรู้ทางสังคมมากกว่าเด็กกลุ่มอื่นๆ ในขณะที่เด็กที่มีความฉลาดทางอารมณ์ด้านดีต่ำกว่าเกณฑ์ปกติมีการใช้โทรทัศน์เอแสดงความสามารถหรือความเหนือกว่ามากที่สุด และเด็กที่มีความฉลาดทางอารมณ์ด้านดีสูงกว่าเกณฑ์ปกติมีการใช้โทรทัศน์เพื่อหลีกเลี่ยงการมีปฏิสัมพันธ์มากที่สุด
DOI: 10.14457/cu.the.2001.398
title: การเปิดรับข่าวสาร ความรู้ ทัศนคติและความต้องการออกนอกระบบราชการ ของอาจารย์มหาวิทยาลัยของรัฐ

description: ศึกษาความสัมพันธ์ระหว่างการเปิดรับข่าวสาร ความรู้ ทัศนคติ และความต้องการการออกนอกระบบราชการของอาจารย์มหาวิทยาของรัฐ กลุ่มตัวอย่างที่ใช้คือ อาจารย์มหาวิทยาลัยของรัฐจำนวน 404 คน เครื่องมือที่ใช้ในการรวบรวมข้อมูลคือ แบบสอบถาม ประมวลข้อมูลโดยโปรแกรม SPSS/PC+ และวิเคราะห์ข้อมูลโดยการทดสอบค่าที การวิเคราะห์ความแปรปรวนแบบทางเดียว สัมประสิทธิ์สหสัมพันธ์แบบเพียร์สัน และสหสัมพันธ์ถดถอยพหุคูณแบบมีขั้นตอน ผลการวิจัยสรปุได้ดังนี้ 1. อาจารย์มหาวิทยาลัยของรัฐที่มีเพศ อายุ ระดับการศึกษา รายได้ ตำแหน่งทางวิชาการ และประสบการณ์ในการทำงานแตกต่างกัน มีการเปิดรับข่าวสารเกี่ยวกับการออกนอกระบบราชการ ของมหาวิทยาลัยของรัฐไม่แตกต่างกัน 2. อาจารย์ที่มีเพศและอายุแตกต่างกัน มีความรู้เกี่ยวกับการออกนอกระบบราชการของมหาวิทยาลัยแตกต่างกัน 3. อาจารย์ที่มีเพศ อายุ ระดับการศึกษา ตำแหน่งทางวิชาการ ตำแหน่งทางการบริหารและประสบการณ์ในการทำงานแตกต่างกัน มีทัศนคติต่อการออกนอกระบบราชการของมหาวิทยาลัยแตกต่างกัน 4. อาจารย์ที่มีเพศและอายุแตกต่างกัน มีความต้องการการออกนอกระบบราชการแตกต่างกัน 5. อาจารย์มหาวิทยาลัยในกรุงเทพมหานครและอาจารย์มหาวิทยาลัยในส่วนภูมิภาค มีการเปิดรับข่าวสารความรู้ ทัศนคติและความต้องการ การออกนอกระบบราชการไม่แตกต่างกัน 6. การเปิดรับข่าวสารไม่มีความสัมพันธ์กับความรู้ และความต้องการการออกนอกระบบราชการ แต่มีความสัมพันธ์กับทัศนคติต่อการออกนอกระบบราชการ ของอาจารย์มหาวิทยาลัยของรัฐ 7. ความรู้ไม่มีความสัมพันธ์กับทัศนคติต่อการออกนอกระบบราชการ แต่มีความสัมพันธ์กับความต้องการการออกนอกระบบราชการ ของอาจารย์มหาวิทยาลัยของรัฐ 8. ทัศนคติมีความสัมพันธ์กับความต้องการการออกนอกระบบราชการ ของอาจารย์มหาวิทยาลัยของรัฐ 9. ทัศนคติเป็นตัวแปรที่อธิบายความต้องการ การออกนอกระบบราชการของอาจารย์มหาวิทยาลัยของรัฐได้มากที่สุด
DOI: 10.14457/cu.the.2001.399
title: ประสิทธิผลของเครื่องมือการสื่อสารการตลาดแบบผสมผสานต่อพฤติกรรมการซื้อปัจจัยการผลิตทางการเกษตร

description: การวิจัยเชิงคุณภาพและเชิงสำรวจเรื่องนี้ มีวัตถุประสงค์เพื่อศึกษา (1) เครื่องมือการสื่อสารการตลาดแบบผสมผสานของสินค้าปัจจัยการผลิตทางการเกษตร (2) ความสัมพันธ์ระหว่างการตระหนักรู้กับทัศนคติที่เกษตรกรมีต่อเครื่องมือการ สื่อสารการตลาดแบบผสมผสานของปัจจัยการผลิตทางการเกษตร (3) ความสัมพันธ์ระหว่างการตระหนักรู้ที่เกษตรกรมีต่อเครื่องมือการสื่อสารการ ตลาดแบบผสมผสานของปัจจัยการผลิตทางการเกษตรกับพฤติกรรมการซื้อของเกษตรกร (4) ความสัมพันธ์ระหว่างทัศนคติที่เกษตรกรมีต่อเครื่องมือการสื่อสารการตลาดแบบ ผสมผสานของปัจจัยการผลิตทางการเกษตรกับพฤติกรรมการซื้อของเกษตรกร (5) ความสัมพันธ์ระหว่างการตระหนักรู้และทัศนคติที่เกษตรกรมีต่อเครื่องมือการ สื่อสารการตลาดแบบผสมผสานของปัจจัยการผลิตทางการเกษตร กับพฤติกรรมการซื้อของเกษตรกร โดยการสัมภาษณ์แบบเจาะลึก และใช้แบบสอบถามเก็บ ข้อมูลจากเกษตรกรผู้ใช้ปุ๋ยเคมี อายุ 25-44 ปี ที่อยู่ในภาคกลาง โดยใช้วิธี Purposive Sampling ในการเลือกพื้นที่เพื่อสุ่มตัวอย่าง จากนั้นใช้วิธี Quota Sampling ในการกำหนดสัดส่วนกลุ่มตัวอย่างในแต่ละพื้นที่ และใช้วิธี Convenient Sampling ในการสุ่มตัวอย่างจำนวน 400 คน ผลการวิจัยพบว่า การตระหนักรู้ของผู้บริโภคมีความสัมพันธ์ในทางเดียวกันกับทัศนคติที่มีต่อ การใช้เครื่องมือการสื่อสารการตลาดแบบผสมผสานของปัจจัยการผลิตทางการเกษตร อย่างมีนัยสำคัญทางสถิติ และการตระหนักรู้ของผู้บริโภคต่อการใช้เครื่องมือการสื่อสารการตลาดแบบ ผสมผสานกับพฤติกรรมการบริโภคต่อตราสินค้าของปัจจัยการผลิตทางการเกษตรมีความ สัมพันธ์ในทิศทางเดียวกันอย่างมีนัยสำคัญทางสถิติ รวมทั้งทัศนคติของผู้บริโภคต่อการใช้เครื่องมือการ สื่อสารการตลาดแบบผสมผสานก็มีความสัมพันธ์ในทิศทางเดียวกันอย่างมีนัยสำคัญ ทางสถิติกับพฤติกรรมการบริโภคต่อตราสินค้าของปัจจัยการผลิตทางการเกษตร นอกจากนี้พบว่าการตระหนักรู้และทัศนคติของผู้บริโภคที่มีต่อการใช้เครื่อง มือการสื่อสารการตลาดแบบผสมผสานมีความสัมพันธ์ในทิศทางเดียวกันกับพฤติกรรม การบริโภคต่อตราสินค้าของปัจจัยการผลิตทางการเกษตรอย่างมีนัยสำคัญทางสถิติ ที่ระดับ 0.05 เช่นเดียวกัน
DOI: 10.14457/cu.the.2001.401
title: บทบาทของภาพยนตร์ตัวอย่างในการนำเสนอเพื่อโน้มน้าวใจ

description: การวิจัยครั้งนี้มีวัตถุประสงค์ 3 ประการ คือ (1) เพื่อให้ทราบถึงลักษณะของส่วนประกอบและบทบาทของแต่ละส่วน ในภาพยนตร์ตัวอย่าง (2) เพื่อเข้าใจถึงจุดขายของภาพยนตร์ที่นำเสนอผ่านภาพยนตร์ตัวอย่าง รวมถึงวิธีการนำเสนอภาพยนตร์ตัวอย่างเพื่อให้สามารถโน้มน้าวใจผู้ชมได้ และ (3) เพื่อทราบถึงความใกล้เคียงและสอดคล้องของการเลือกประเด็น เพื่อโน้มน้าวใจในภาพยนตร์ตัวอย่างและเนื้อหาของภาพยนตร์เรื่องเต็ม โดยการวิเคราะห์เนื้อหาของภาพยนตร์ตัวอย่างของภาพยนตร์ ที่จัดจำหน่ายผ่านบริษัทจัดจำหน่ายในเครือเมเจอร์ และออกฉายในประเทศไทยปี 2541 จำนวน 30 เรื่อง ประกอบกับการชมภาพยนตร์เรื่องเต็ม และการสัมภาษณ์ผู้มีประสบการณ์การทำงานเกี่ยวกับภาพยนตร์ตัวอย่าง โดยใช้กรอบแนวคิดการแบ่งประเภทภาพยนตร์ แนวคิดการสื่อสารการตลาดและโฆษณา และแนวคิดเกี่ยวกับบุคคลในงานโฆษณา ผลการวิจัยโดยได้แบ่งประเภทของภาพยนตร์ออกเป็น 6 ประเภท ได้แก่ วิทยาศาสตร์และจินตนาการ บู๊ต่อสู้ ชีวิต ตลก ระทึกขวัญ และผจญภัย และภาพยนตร์แนวผสมผสาน ได้แก่ วิทยาศาสตร์และจินตนาการและระทึกขวัญ วิทยาศาสตร์และจินตนาการและบู๊ต่อสู้ วิทยาศาสตร์และจินตนาการและผจญภัย บู๊ต่อสู้และตลก ตลกและผจญภัย และผจญภัยและชีวิต พบว่า 1) ภาพยนตร์ตัวอย่างมีส่วนประกอบหลัก 2 ส่วน ได้แก่ ส่วนที่เป็นภาพซึ่งประกอบด้วยฉากที่เลือกตัดตอนมา ซึ่งมีความแตกต่างไปตามประเภทของภาพยนตร์ และเนื้อหาของภาพยนตร์แต่ละเรื่องและตัวอักษร ซึ่งจะมีรูปแบบสอดคล้องกับเนื้อหาของภาพยนตร์ และส่วนที่เป็นเสียง ประกอบด้วย เสียงบรรยาย เสียงประกอบ และเพลงหรือดนตรีประกอบ โดยส่วนประกอบทั้งภาพและเสียง จะมีความสอดคล้องกับประเภทของภาพยนตร์ และสื่อสารการตลาดจุดขายที่สร้างความแตกต่าง ของภาพยนตร์เรื่องนั้นจากเรื่องอื่น 2) จุดขายที่นำเสนอในภาพยนตร์ตัวอย่างแบ่งออกได้เป็น จุดขายที่เป็นบุคคลและจุดขายที่มาจากตัวภาพยนตร์ จุดขายที่เป็นบุคคลจะมีลักษณะของผู้เชี่ยวชาญและ/หรือผู้ที่มีชื่อเสียง และมีลักษณะการนำเสนอโดยการอ้างชื่อบุคคลโดยตรง ผลงานเก่า และรางวัลที่บุคคลเหล่านั้นเคยได้รับจากผลงานที่ผ่านมา เป็นการรับประกันคุณภาพของภาพยนตร์เรื่องใหม่ที่กำลังจะเข้าฉาย สำหรับจุดขายที่มาจากตัวภาพยนตร์จะแตกต่างกันไป ตามประเภทของภาพยนตร์ และภาพยนตร์ตัวอย่างของภาพยนตร์แต่ละเรื่องก็ยังต้องนำเสนอจุดเด่น ที่สร้างความแตกต่างจากภาพยนตร์เรื่องอื่นเพื่อดึงดูดความสนใจ โดยนำเสนอสถานการณ์ที่นำไปสู่ปัญหาในภาพยนตร์ เพื่อเรียกร้องความสนใจจากผู้ชม